รัฐบาลไทย-ข่าวทำเนียบรัฐบาล-กระทรวงวิทย์ฯ จับมือ แบ๊บสัน - ม.กรุงเทพ เร่งสร้างศักยภาพมหาลัยทั่วประเทศ สวทน. โต้โผปั้น 30,000 นักศึกษา มุ่งสู่ผู้ประกอบการ ตอบสนองแรงงานยุค 4.0
วันพุธที่ 28 มิถุนายน 2560
กระทรวงวิทย์ฯ จับมือ แบ๊บสัน - ม.กรุงเทพ เร่งสร้างศักยภาพมหาลัยทั่วประเทศ สวทน. โต้โผปั้น 30,000 นักศึกษา มุ่งสู่ผู้ประกอบการ ตอบสนองแรงงานยุค 4.0
สวทน. ร่วมกับ มหาวิทยาลัยกรุงเทพ และ แบ๊บสัน คอลลเลจ กําหนดจัดงานสัมมนาเชิงปฏิบัติการหัวข้อ “การเสริมสร้างศักยภาพของมหาวิทยาลัยไทยในการจัดการเรียนการสอนด้านความเป็นผู้ประกอบการ :Symposium for Entrepreneurship Educators Thailand 2017”
กระทรวงวิทยาศาสตร์และเทคโนโลยี โดย สํานักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ (สวทน.) ร่วมกับ มหาวิทยาลัยกรุงเทพ และ แบ๊บสัน คอลลเลจ กําหนดจัดงานสัมมนาเชิงปฏิบัติการหัวข้อ “การเสริมสร้างศักยภาพของมหาวิทยาลัยไทยในการจัดการเรียนการสอนด้านความเป็นผู้ประกอบการ :Symposium for Entrepreneurship Educators Thailand 2017”ระหว่างวันที่ 26 – 29 มิถุนายน 2560 ณ ห้อง Salon A ชั้น 2 โรงแรมสวิสโซเทล เลอ คองคอร์ด กรุงเทพฯ โดยมี ดร.กิติพงค์ พร้อมวงค์ เลขาธิการสํานักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ (สวทน.) กล่าวเปิดงาน และดร.สิริวรรณ รัตนาคาร รองอธิการบดีฝ่ายการต่างประเทศ มหาวิทยาลัยกรุงเทพ กล่าวต้อนรับวิทยากรและผู้เข้าร่วมงาน
ดร.กิติพงค์ กล่าวว่า ตามที่รัฐบาลมีนโยบายมุ่งเน้นพัฒนาธุรกิจสตาร์ทอัพ เพื่อเป็นกลไกในการขับเคลื่อนประเทศสู่ไทยแลนด์ 4.0 กระทรวงวิทยาศาสตร์และเทคโนโลยีได้เร่งเดินหน้าด้านการส่งเสริมมหาวิทยาลัยแห่งการประกอบการ (Entrepreneurial University) ในการส่งเสริมการเรียนการสอนด้านความเป็นผู้ประกอบการ ซึ่งภาคมหาวิทยาลัย ถือเป็นภาคส่วนที่มีบทบาทสําคัญในการมอบองค์ความรู้ สร้างแรงบันดาลใจในวงกว้าง และพัฒนาผู้ประกอบการ สตาร์ทอัพ รุ่นใหม่ไม่ว่าจะเป็น นักเรียน นักศึกษา อาชีวะ และผู้ที่เพิ่งเริ่มทํางาน ที่ใช้เทคโนโลยีและนวัตกรรมเป็นฐานสําคัญในการดําเนินธุรกิจ จึงได้มอบหมายให้ สวทน. ดําเนินโครงการส่งเสริมบทบาทของมหาวิทยาลัยในการพัฒนาผู้ประกอบการ สตาร์ทอัพ ร่วมกับเครือข่ายมหาวิทยาลัยรัฐและเอกชน ตลอดจนองค์กรเอกชน รวมกว่า 40 หน่วยงาน โดยมีหัวใจสําคัญอยู่ที่การพัฒนารายวิชาด้านความเป็นผู้ประกอบการ ตลอดจนการพัฒนาศักยภาพอาจารย์กว่า 2,000 คน และบุคลากรมหาวิทยาลัย เพื่อใช้เป็นต้นแบบในการจัดการเรียนการสอนด้านความเป็นผู้ประกอบการให้แก่มหาวิทยาลัยทั่วประเทศ โดยวางเป้าหมายในระยะยาวให้เกิดการนําองค์ความรู้ด้านความเป็นผู้ประกอบการ และเตรียมความพร้อมให้มีการสร้างบัณฑิตที่ตอบสนองต่อความต้องการของตลาดแรงงานที่เปลี่ยนแปลงไป
การสัมมนาในวันนี้ ได้รับความร่วมมือจาก แบ๊บสัน คอลลเลจ ซึ่งถือเป็นมหาวิทยาลัยชั้นนําอันดับ 1 ของโลก ด้านการพัฒนาผู้ประกอบการ ส่งผู้เชี่ยวชาญมาถ่ายทอดความรู้และประสบการณ์โดยตรงให้กับผู้บริหารระดับสูงและคณาจารย์ จากมหาวิทยาลัยกว่า 30 แห่งทั่วประเทศ เพื่อให้เกิดการถอดบทเรียนที่สําคัญในการพัฒนาการเรียนการสอนด้านความเป็นผู้ประกอบการต่อไป หวังว่าผลจากการสัมมนาในครั้งนี้ จะก่อให้เกิดการเปลี่ยนแปลงอย่างเป็นรูปธรรมในเชิงโครงสร้างและส่งเสริมให้มหาวิทยาลัยปรับเปลี่ยนไปสู่การเป็นมหาวิทยาลัยแห่งการประกอบการ ในช่วงระยะเวลาอันใกล้ เพื่อเป็นฐานสําคัญในการขับเคลื่อนประเทศต่อไป
“ขณะนี้ กระทรวงวิทย์ฯ ร่วมกับ สวทน. เตรียมการจัดตั้งกองทุนพัฒนาผู้ประกอบการธุรกิจเทคโนโลยีและนวัตกรรม โดยรัฐบาลได้จัดสรรทุนเริ่มต้นให้กว่า 2,500 ล้านบาท เพื่อสนับสนุนสตาร์ทอัพที่นําเอาเทคโนโลยีและนวัตกรรมมาเป็นแนวคิดในการดําเนินทางธุรกิจแบบใหม่ เพื่อเป็น New Growth Engine ให้กับเศรษฐกิจของประเทศ โดยในปี 2560 นี้ รัฐบาลได้จัดสรรงบประมาณกว่า 1,000 ล้านบาท มอบกระทรวงวิทย์ฯ ร่วมมือกับมหาวิทยาลัย 31 แห่ง ในการพัฒนาหลักสูตรด้าน Entrepreneurship & Innovation และวางรากฐานในการขับเคลื่อนมหาวิทยาลัยแห่งการประกอบการต่อไป โดยมีเป้าหมายให้เกิดการจัดการเรียนการสอนด้านความเป็นผู้ประกอบการให้กับนักศึกษากว่า 30,000 คนทั่วประเทศ เพื่อสร้างกําลังแรงงานทักษะรุ่นใหม่ ที่สามารถใช้ความคิดสร้างสรรค์ร่วมกับเทคโนโลยีและนวัตกรรม สร้างธุรกิจที่มีความสามารถในการเติบโตได้อย่างก้าวกระโดด”
ดร.กิติพงค์ กล่าวด้วยว่า นอกจากนี้ สวทน. อยู่ระหว่างการจัดทํา (ร่าง) ยุทธศาสตร์วิจัยและนวัตกรรมแห่งชาติเพื่อเสนอต่อสภานโยบายวิจัยและนวัตกรรมแห่งชาติ โดยประเด็นการสร้างผู้ประกอบการเทคโนโลยีและนวัตกรรมเป็นประเด็นสําคัญที่รัฐบาลให้การสนับสนุนเป็นพิเศษ ดังนั้นจึงมีงบประมาณการสนับสนุนอย่างเพียงพอ อย่างไรก็ดี สิ่งที่จะต้องเร่งดําเนินการคือการสร้างระบบนิเวศนวัตกรรมและวัฒนธรรมการประกอบการที่เอื้ออํานวยต่อสตาร์ทอัพมากกว่า ได้แก่ การส่งเสริมแนวคิดธุรกิจใหม่ๆ ที่มีเทคโนโลยีและนวัตกรรมเป็นฐาน โดยเฉพาะอย่างยิ่งในกลุ่มวิสาหกิจเริ่มต้นใหม่ให้มีจํานวนมากพอ การสร้างเครือข่ายพี่เลี้ยงทางธุรกิจสําหรับวิสาหกิจเริ่มต้นใหม่เหล่านี้ การเชื่อมโยงภาคธุรกิจกับภาคมหาวิทยาลัยและสถาบันวิจัย การแก้กฎหมาย กฎ ระเบียบต่าง ๆ ให้อํานวยต่อการทําธุรกิจเทคโนโลยี การเชื่อมโยงประเทศไทยกับประชาคมโลก ทั้งความร่วมมือทางธุรกิจและทางเทคโนโลยีและนวัตกรรม” เลขาธิการ สวทน. กล่าว